Wir, ✳ nachgenempten ✳ Clewi Merck von ✳ Schintznach, Hans Kilcher, ✳ Uͤli Meiger und Cuͦntzman Hofer ✳ von Vilingen, ✳ bek̄enēt offenlich mitt disem brief, ✳ als den̄ ettwas zweyung zwischent den erwirdigen, geistlichen, unsern gneͣdigen frowen vō Kùngsfeld₎
und den erbern lùten des dorfs Riniken, in Boͤtzberger ampt gelegen, ✳ diser hienachgemeltē sachhalb gewesen, der si beidteil
uff hùtt, datū dis briefs, inder guͤtlikeit ✳ zuͦtz und uff uns komen ✳ und gehandelt sind. ✳ also ✳ die genempten ✳ von Riniken ✳ offneten ✳ ir zuͦsprùch zuͦ den genempten ✳ unsern frowen ingegēwùrtikeit ir ✳ amptlùten, ✳ hernach genempt, vor uns uff soͤlich meynung, ✳ die selben unser frowen ✳ oder ir amptlùt hettent ein weg, den si zuͦ ir matten und guͤt, in ✳ Ital gelegen, ✳ gehept hettent
in vergangner zit verkouft und sidhar ein weg ùber und durch das ir, ✳ der von Riniken, guͤter gemacht und gevarn, wider
irn willen und unbillich. desglichen habent si inen ✳ ouch lang zithar verhept ✳ mitt irm vich in Ital ✳ zuͦ den ziten, so je der
jerlich nutz ✳ ab ✳ den matten und dē guͦt inbracht wurd, ✳ und mitt irm kleinē vich indas achram daselbs ze varen un̄ weidē
und inen ✳ das ✳ nitt gonnen wellen ,✳ das ouch unbillich und nitt alo harkomen wer ꝫcꝭ, des sich nū inkurtzen jarn der ✳
edel und streng herˀ, her Marquart von Baldegg ,ritter, ✳ der zit herˀ ze Schenkemberg, ✳ nach irm anruͤffen angenomen
und inder guͤtlikeit sovil darin̄ gehandelt hett, ✳ das die genemptē unser frowen den obgemeltē weg in und uss Ital zevaren und bruchen nach ir notdurft ✳ uff dem Wolfhag herfùr, do er jetz ist, ✳ bis ✳ andie stras, die von Raͤmingen gaͤt, ✳ habē ✳ und
vor am weg bim Wolfhag ein estur, ✳ do es jetz ist und ein slos ✳ daran ✳ machen ✳ und inen, den von Riniken, ein slùssel darzuͦ
und vom weg und ir anpsrach, obgemeldet, ✳ ein mùtt kernē zuͦ jerlichem zins ✳ geben ✳ und den mitt zwoͤlf guldin, wen̄ si woͤltēt,
abloͤsen ✳ soͤltent und moͤchtent ✳ ꝫcꝭ, als das ✳ alles mitt mer wortē abgerett, ✳ und aber dē vō unsnˀ frowen nitt nachkomen, den̄ inē
noch weder zins noch houptguͦt worden, ✳ und abˀ der weg nùtzit des minder genutzet sie ✳ ꝫcꝭ. und begertent daruf an uns guͤtlich daran ze sind, damitt inen, den von ✳ Riniken, ✳ von unsern frowen umb soͤlich houptguͤt und zins und namlich umb drig
mùtt kernē vˀsessens zins und umb den kùnftigē bis uff die ablosung usrichtung bescheͣch und indem und andmˀ der abredung
nachkomen wurd ꝫcꝭ, als si meintē billich zuͦ sind. ✳ dawider aber unser gneͣdigen frowen von Kùngsfeld₎ amptlùt, hernach
genempt, rettent von einē andas ander und undˀ vil worten, uff meynūg der obgemeldet waͤg, in und uss Ital gieng, den
von Riniken nitt durch nutzlich und schaͤdlich guͤter, ✳ den̄ durch das holtz bi dem Wolfhag herusz und meintē nitt, das soͤlich
zins und houptguͦt nach ir vordrūg zegebent billich, ✳ ouch das deshalb dehein besluss durch unsˀn hnˀ von Baldegg beschechē,
sunder von im vˀlassen, wer die sachen inschrift zuͦsetzen und der jetwedmˀ teil eine nach sinē besliessen ze gebēt, ✳ das abˀ
nitt beschechen und bishar unbeslossen und aͧn ustrag also angestanden, ✳ doch wie dē was, noch beiden teiln dersachen
halb nach der gestalt geburlich und billich sie ✳ begerten si zebeschechen ꝫcꝭ. ✳ und also nach beider teiln fùrbringen dˀ sachhalb, mitt mer wortē beschechen, habent wir si beidteil darub̄ zeletst guͤtlich ✳ und nach zuͦsetzen und getruwen ✳ der sach unser
frowēhalb ✳ durch die ersamen Niclaus ✳ Fricker, irn hofmeister, Uͦlrichē am Buͤl und Cuͦnrat Widmer, ir pfruͦndˀ, und der vō
Riniken halb durch Hansen und Peter Schaffner und Uͤlin von Ursprung, von Riniken, ✳ mitt vollem gewalt beschechen, ✳
mitt ir wissen und willen ✳ gericht. ✳ also ✳ des ersten soͤllent die von Riniken ✳ unser frowen von Kùngsfeld₎ mitt ir vich in
Ital zuͦ allen ziten unbekùmbert lassen un̄ nitt dar varen, weder mitt kleinē noch grossem vich, ouch wedˀ in weid, achrā,
noch zuͦ deheinē ziten, sundˀ des absin und unser frowē si ✳ indem und andnˀ stucken andem end ✳ haltē, als andˀ ir nachburen. ✳ unser frowen, ✳ ir gotzhus und nachkomen ze Kùngsfeld₎ soͤllent ouch den obgemelten waͤg zuͦ irn mattē und
guͦt in ✳ Ital in und usz nach ir notdurft mitt irn wegnen und lùt, vich und andmˀ ze varent und wandlent an dem end,
und do er ✳ jetz ist uff dem Wolfhag herusz und fùr bis anden weg, der von Raͤmingen her in gaͤt, ✳ jetz und hinfùr allweg ✳ haben ✳ und inē offen ✳ sin, nach notdurft zebruchen. ✳ und si mogēt ouch denselbē waͤg nach notdurft ✳ bessern un̄
machen und stein und unschedlich holtz, wo si das bim weg zum nechsten und unschedlichisten vindent, ✳ darzuͦ nemen un̄ bruchē.
si sollent ouch ein estur vor am weg bim Wolfhag, do es jetz ist, und ein guͦt sloss daran machen lassen, und hinfùr allweg haben und den von Riniken jetz ein slùssel darzuͦ gebē und jetweder teil das estùr nach in und usvaren widˀ besliessen und
beslossen haben. ✳ die von Riniken sond ouch unsern frowen jetz holtz daselbs in irm holtz zuͦ den estur stùden geben und des
hinfùr nitt mer vˀbundē sin, ✳ den̄ wen̄ unser frowen der hinfùr mer ✳ notdurftig sind odˀ werdēt soͤllēt un̄ mogēt si odˀ ir amptlùt die von Riniken darub̄ und inē die zegebend bitten ✳ ir weͣgen und geschirˀ, so den weg bruchēt soͤllēt, ouch vom estur herfùr den rechten weg bisz anden stalden und die stras von Raͤmingen ✳ in und usz varen und nitt den von Rinikon ùbˀ ir guͤter.
jetweder teil sol ouch durch sich und ir botten und knecht, die da usz und in wandlent, andem end ùber holtz und vaͤld des andnˀ
teils ✳ ban̄wart sin, und darzuͦ zum getruwlichisten und besten und glicher wise, als zuͦ dem sinē sechen, ✳ und darin̄ fùr nemen,
handeln und tuͦn, das ban̄warten geburlich notdurftig und billich ist, jetz und hinfùr, ungevarlich ✳ und umb und fùr
soͤlichē weͣg und der von Riniken ansprach, vorgemeldet, ✳ soͤllent unser gneͣdigē frowen von Kùngsfeld₎ den von Riniken gebē
zwoͤlf guldin bis sant Martins tag nechstkoment, ✳ das ouch mitt besigeln und usrichtē dis briefs beschechē ist. ✳ und hiemitt sond ouch si beidteil mitt und geneinandˀ fùr sich, ir nachkomen und die iren umb soͤlich obgemeldet zweyung ✳
gantz und guͤtlich verricht sin, und allweg dabi bestaͧn, ouch von beidenteiln also gehalten ✳ dem nachkomē un̄ dawider nùtzit gerett, ✳ getan noch gebrucht werd₎, ùberal in enyich wise, ✳ bi dem obgemeltē irm ufgebē gelobē un̄ vˀsprechē,
deshalben beschechen, alles bi guͤten truwen und aͧn all geverd, ✳ dis unsers guͤtlichen spruchs sind zwen brief glichˀ
in̄halt gemacht, jetwedmˀ einer nach ir begeren und von unser wegen mitt des ersamen, wisen Benedict Heͣneggis,
jetz vogtz zuͦ Schenckemberg, angehencktē insigel nach ir, und unser bett, des alles zuͦ warē, steͣtē und vestē urkùnd, doch
im und uns, ouch sinē und unsern erben an schadē offenlich besigelt un̄ geben uff donstag nach santt Joͤrgen tag, ✳
nach Cristi gebùrt vierzechenhundertsechzigund vier jar. ✳